recursal/SuperWikiNEXT-32B huggingface dataset:
**ক্যাংকুয়াং** (ইন্দোনেশিয়: ক্যান্ডি ক্যাংকুয়াং) হল একটি ছোটখাটো অষ্টম শতাব্দীর শৈব মন্দির (ক্যান্ডি বা চণ্ডি শব্দের অর্থ হিন্দু মন্দির)। এই মন্দিরটি ইন্দোনেশিয়ার পশ্চিম জাভায় কামপুঙ্গ গ্রামে অবস্থিত।  যে কটি হিন্দু-বৌদ্ধ সংস্কৃতির মন্দির পশ্চিম জাভা অঞ্চলে আজ পর্যন্ত আবিস্কৃত হয়েছে তার মধ্যে এই মন্দিরটিও আছে। অন্যান্য মন্দিরগুলির মধ্যে উল্লেখযোগ্য হল বটুজায়া আর বোজোঙ্গমেঞ্জে মন্দির। এই ক্যাংকুয়াং মন্দিরের দক্ষিণে ৩ মিটার দুরত্বে আরিফ মহম্মদের ১৭শ শতাব্দীর প্রাচীন দরগা অবস্থিত।

অবস্থান
-------

লেলেস শহরটি গারুট শহরে যাবার পথে বানডুঙ্গের ৪০ কিলোমিটার দক্ষিণ-পূর্বদিকে অবস্থিত। উক্ত মন্দিরটি লেলেস থেকে গারুট যাবার প্রধান সড়কের থেকে বেশ কিছু কিলোমিটার পূর্বদিকে অবস্থিত। মন্দিরটি ১৬.৫ হেক্টর জায়গা জুড়ে একটি দ্বীপে অবস্থিত। দ্বীপটির নাম কামপুঙ্গ গ্রাম। এই জায়গাটির চতুর্দিক সিটু ক্যাংকুয়াং নামক ছোট একটি হ্রদ দ্বারা পরিবেষ্টিত। এই মন্দিরটির কাছে একটি প্রাচীন সানদানি গ্রাম অবস্থিত। এই মন্দির, দরগা, প্রাচীন গ্রাম আর চারপাশের অঞ্চল ও হ্রদ সংরক্ষিত হচ্ছে সাংস্কৃতিক ও পুরাতাত্ত্বিক অভয়ারন্য হিসাবে। প্রাথমিকভাবে পুরো দ্বীপটি হ্রদ-পরিবেষ্টিত ছিল। বর্তমানে কেবল দ্বীপটির উত্তরভাগে হ্রদ আছে, দক্ষিণ অংশ পুনর্নির্মিত করে সেখানে ধানচাষ করা হয়। সানদানি ভাষাতে পানদান গাছের স্থানীয় নাম থেকে মন্দিরের ক্যাংকুয়াং নামটির উৎপত্তি। এই পানদান গাছ ঐ দ্বীপের চারপাশে দেখতে পাওয়া যায়।

বর্ণনা
------

ক্যাংকুয়াং মন্দির ও সম্মুখভাগে আরিফ মুহাম্মদের কবর ।
মন্দিরটি অ্যানডেসাইট পাথরে নির্মিত। মন্দিরটির ভূতল ৪.৫x৪.৫ মিটার এবং ৮.৫ মিটার উচ্চ। মন্দিরটি পূর্বমুখী, পূর্বদিকে ঢোকার মুখে কয়েকটি সিঁড়ি আছে এবং তারপর মুখ্য ঘর বা গর্ভগৃহ। গর্ভগৃহের মধ্যে একটি পাথরের ছোট ৬২ সে.মি. উঁচু শিবের মূর্তি আছে। মূর্তিটি ভগ্নদশা প্রাপ্ত, হাতগুলি ভাঙা এবং মুখটি ক্ষয়প্রাপ্ত। মূর্তিটির পদপ্রান্তে একটি নন্দীর মস্তক ক্ষোদিত আছে। মন্দিরটি বেশ সাধারণ ও কম অলঙ্কার ভুষিত। মন্দিরের ছাতটি তিনটি লিঙ্গাকার গম্বুজাকৃতি। মন্দিরটির স্থাপত্য প্রাচীন মধ্য জাভাস্থিত হিন্দু মন্দিরের মত। পাথর ক্ষয়ের হিসাব থেকে এবং মন্দিরটির সহজ সরল আকৃতি থেকে বিশেষজ্ঞদের অভিমত হল মন্দিরটি অষ্টম শতকের আদি যুগের, ডায়েং মন্দিরগুলির সমসাময়িক এবং প্রাম্বানানের মতো দক্ষিণ-মধ্য জাভার মন্দিরগুলির থেকেও প্রাচীন।

তথ্যসূত্র
---------

1. ↑  
"চণ্ডি ক্যাংকুয়া"। ইন্দোনেশিয়া প্রজাতন্ত্র জাতীয় গ্রন্থাগার। ৫ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৫ ফেব্রুয়ারি ২০১৩।
2. ↑  মুলজানা, স্ল্যামেট (২০০৫)। *হিন্দু-জাভা সাম্রাজ্যের পতন এবং নুসন্তার ইসলামিক দেশগুলির উত্থান* (ইন্দোনেশীয় ভাষায়)। পিটি এলকিএস পেলাঙ্গি সাক্ষরতা। পৃষ্ঠা 74। আইএসবিএন 9798451163। আইএসবিএন ৯৭৮-৯৭৯-৮৪৫১-১৬-৪

টেমপ্লেট:ইন্দোনেশিয়ার হিন্দু মন্দির

| * দে
* স
ইন্দোনেশিয়ার হিন্দু মন্দির |
| --- |
| বালি | বেসকিহ মন্দির **·**  তানাহ লট মন্দির **·** গোয়া গাজাহ |  |
| জাভা | সুকুহ্ **·** ক্যাংকুয়াং |
| অন্যান্য | ইন্দোনেশিয়ার চন্ডি |
**অজিত কৌসলা কুরুপ্পুয়ারাচ্চি** (সিংহলি: කෝසල කුරුප්පුආරච්චි; জন্ম: ১ নভেম্বর, ১৯৬৪) কলম্বোয় জন্মগ্রহণকারী শ্রীলঙ্কার সাবেক আন্তর্জাতিক ক্রিকেটার। ১৯৮৬ থেকে ১৯৮৭ সময়কালে শ্রীলঙ্কা ক্রিকেট দলের পক্ষে ২টি টেস্টে অংশগ্রহণ করেছেন। এছাড়াও ঘরোয়া ক্রিকেটে কলম্বো ক্রিকেট ক্লাব ও নন্দেস্ক্রিপ্টস ক্রিকেট ক্লাবের প্রতিনিধিত্ব করেছেন **কৌসলা কুরুপ্পুয়ারাচ্চি**। দলে তিনি মূলতঃ বামহাতে ফাস্ট-মিডিয়াম বোলিংয়ে পারদর্শিতা দেখিয়েছেন। পাশাপাশি ডানহাতে ব্যাটিংয়ে সক্ষম ছিলেন।

খেলোয়াড়ী জীবন
---------------

১৯৮৫-৮৬ মৌসুম থেকে ১৯৯৩-৯৪ মৌসুম পর্যন্ত প্রথম-শ্রেণীর ক্রিকেটে পদচারণা করেন। ১৪ মার্চ, ১৯৮৬ তারিখে সফরকারী পাকিস্তানের বিপক্ষে ডন অনুরাসিরি ও রোশন মহানামার সাথে তারও টেস্ট অভিষেক ঘটে। কলম্বো ক্রিকেট ক্লাব মাঠে অনুষ্ঠিত ৩ টেস্ট সিরিজের দ্বিতীয় টেস্টের প্রথম ইনিংসে পাঁচ-উইকেট নিয়ে সবিশেষ কৃতিত্ব প্রদর্শন করেন। তিনি একে-একে মুদাসসর নজর, মোহসিন খান, সেলিম মালিক, ওয়াসিম আকরাম, জুলকারনাইনকে আউট করার মাধ্যমে প্যাভিলিয়নে ফেরৎ পাঠান ও ১৩২ রানে গুটিয়ে ঐ সময়ে গুটিয়ে যাওয়া শ্রীলঙ্কার বিপক্ষে যে-কোন দলের সর্বনিম্ন রানে অল-আউট করানোয় জোড়ালো ভূমিকা রাখেন। খেলায় তার বোলিং পরিসংখ্যান ছিল ৫/৪৪। ঐ খেলায় তার দল ৮ উইকেটের বিশাল ব্যবধানে জয়ী হয়ে সিরিজে ১-১ ব্যবধানে সমতা আনে।

অভিষেক টেস্টেই ধারাভাষ্যকার ও ব্যাটসম্যান - উভয়ের কাছেই দূরূহ পরিবেশ সৃষ্ট করেন। শুরুতেই টেস্ট জগতে স্বপ্নীল যাত্রা শুরু করেন। দ্বিতীয় ইনিংসে রবি রত্নায়েকের নিখুঁত সহায়তা নিয়ে আরও দুই উইকেট পান। শ্রীলঙ্কা পাকিস্তানের বিপক্ষে টেস্ট ক্রিকেটে প্রথম জয়ের স্বাদ আস্বাদন করে। কিন্তু আঘাতের কারণে সিরিজের চূড়ান্ত টেস্টে অংশ নিতে পারেননি। দুঃখজনকভাবে তার অন্য টেস্টটি ছিল পরের বছরের ১৬ এপ্রিল থেকে নিউজিল্যান্ডের বিপক্ষে যা বৃষ্টিবিঘ্নিত।

তথ্যসূত্র
---------

1. ↑  "2nd Test: Sri Lanka v Pakistan at Colombo (CCC), Mar 14-18, 1986"। *espncricinfo*। সংগ্রহের তারিখ ২০১১-১২-১৮।

আরও দেখুন
---------

* রোশন মহানামা
* শ্রীলঙ্কা জাতীয় ক্রিকেট দল
* টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
**গুরবচন সিং ধিংরা** হলেন একজন ভারতীয় উদ্যোক্তা, প্রবর্তক এবং বার্জার পেইন্টসের ভাইস চেয়ারম্যান। গুরবচন ১০০ ধনী ভারতীয় এবং ফোর্বসের বিশ্বব্যাপী ধনকুবেরদের মধ্যে রয়েছেন।

জীবনের প্রথমার্ধ
----------------

গুরবচনের জন্ম (১৯৫০) একটি ব্যবসায়ী পরিবারে। তাঁর দাদা শিখ পাঞ্জাবি পরিবারের যিনি ১৮৯৮ সালে অমৃতসরে রঙের ব্যবসা শুরু করেছিলেন। গুরবচন দিল্লি বিশ্ববিদ্যালয় থেকে স্নাতক ডিগ্রি অর্জন করেছেন।

বার্জার পেইন্টস
---------------

১৯৯১ সালে গুরবচন তার ভাই কুলদীপ সিং ধিংড়ার সাথে বিজয় মালিয়ার ইউবি গ্রুপ থেকে বার্জার পেইন্টস কিনেছিলেন।

পরিবার
------

গুরবচন বিবাহিত এবং তার তিন সন্তান রয়েছে। গুরবচনের ছেলে কানওয়ারদীপ ব্যবসার অংশ।  পুরো পরিবার নতুন দিল্লিতে বসবাস করছে।

তথ্যসূত্র
---------

1. ↑  "The World Billionaires"। *Forbes*। সংগ্রহের তারিখ ৪ মার্চ ২০১৫।
2. ↑  "Dhingra Brothers Of Berger Paints Enter Ranks Of India's Richest As Shares Soar"। *Forbes*। সংগ্রহের তারিখ ৪ মার্চ ২০১৫।
3. ↑  "The Dhingras of Berger Paints Stay Away from What They Know Best"। *Forbes*। ১১ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৫।
4. ↑  "Dhingras of Berger Paints start succession initiative"। The Hindu। সংগ্রহের তারিখ ৪ মার্চ ২০১৫।
**স্বপ্না দত্ত চালসানী** (জন্ম: ৩০শে আগস্ট ১৯৮১) হলেন হায়দরাবাদে বসবাসরত একজন ভারতীয় চলচ্চিত্র নির্মাতা। স্বপ্না দত্ত ভারতের বিখ্যাত চলচ্চিত্র নির্মাতা ও বৈজয়ন্তী মুভিজের প্রতিষ্ঠাতা সি. অশ্বিনী দত্ত-র কন্যা। তিনি ২০০০ সালে *আজাদ* নামক চলচ্চিত্রের সহযোগী প্রযোজক হিসাবে মাত্র ১৮ বছর বয়সে চলচ্চিত্র নির্মাণে তাঁর জীবন শুরু করেছিলেন। তাঁর প্রথম প্রকল্পের পরেই স্বপ্না সহ-প্রযোজিত চলচ্চিত্রগুলোতে তাঁর বাবার সাথে বৈজয়ন্তী মুভিজের ব্যানারে এবং তাঁর বোন প্রিয়াঙ্কা দত্ত চালসানীর সাথে কাজ করা শুরু করেছেন। প্রিয়াঙ্কা এবং স্বপ্না দুজনে ২০১৪ সালে স্বপ্না সিনেমা ঘর পুনরুদ্ধার করেছেন।

প্রারম্ভিক জীবন
---------------

স্বপ্না দত্ত ১৯৮১ সালের ৩০শে আগস্ট তারিখে ভারতের অন্ধ্র প্রদেশ বিজয়ওয়াড়ায় তেলুগু চলচ্চিত্র জগতের স্বনামধন্য চলচ্চিত্র নির্মাতার পরিবারে জন্মগ্রহণ করেছেন। স্বপ্না দত্ত সি. অশ্বিনী দত্ত এবং বিনয় কুমারীর জ্যেষ্ঠ কন্যা, তাঁর বাবা সি. অশ্বিনী দত্ত তেলুগু চলচ্চিত্র জগতের একজন বিখ্যাত চলচ্চিত্র নির্মাতা এবং বৈজয়ন্তী মুভিজের প্রতিষ্ঠাতা। স্বপ্নার দুটি ছোট বোন রয়েছে; প্রিয়াঙ্কা দত্ত চালসানী (যিনি স্বপ্নার এবং বাবার সাথে চলচ্চিত্র নির্মাণের কাজ করেন) এবং শ্রাবন্তী দত্ত (যিনি একজন ব্যবসায়ী এবং বিভিন্ন চলচ্চিত্রে সহ-প্রযোজনা করেন)। স্বপ্না দত্ত ওহাইও ইউনিভার্সিটি থেকে এমবিএ ডিগ্রি অর্জন করেছেন। ২০১০ সালের ১৯শে ডিসেম্বর তারিখে স্বপ্না প্রসাদ বর্মার সাথে বিবাহ বন্ধনে আবদ্ধ হয়েছেন।

পেশা
----

ওহাইও বিশ্ববিদ্যালয়ের বিজনেস ম্যানেজমেন্ট বিভাগের অধ্যয়নের সময়, তিনি নিজের পিতাকে সহায়তা করার পাশাপাশি বিদেশে চলচ্চিত্রের চিত্রায়নের সময়সূচী দেখভাল করতেন। স্বপ্না বুঝতে পেরেছিলেন যে, আরও কিছু শিক্ষা গ্রহণ করে নিজেকেই নিজের জন্য মিডিয়া জগতে একটি পথ তৈরি করতে হবে। ওহাইও বিশ্ববিদ্যালয় থেকে এমবিএ করার পরে, ২০০৬ সালে হায়দ্রাবাদে স্বপ্না বৈজয়ন্তী টেলিভেঞ্চার প্রাইভেট লিমিটেড প্রতিষ্ঠা করেছিলেন, যা তেলুগু ভাষার জনপ্রিয় চ্যানেলের জন্য একটানা বিভিন্ন অনুষ্ঠান তৈরির মাধ্যমে টেলিভিশন শিল্পের রুপ বদলে দিয়েছিল। ২০০৮ সালের ৭ই অক্টোবর তারিখে, অন্ধ্র প্রদেশের তৎকালীন মুখ্যমন্ত্রী ড. ইয়েদুগুরি সন্দিন্তি রাজশেখর রেড্ডি একটি স্থানীয় টেলিভিশন চ্যানেল চালু করেছিলেন - যা প্রচলিত ছোট্ট পর্দায় বৈজয়ন্তী টেলিভিশন প্রাইভেট লিমিটেডের উদ্যোগে প্রতিষ্ঠিত হয়েছিল। এই চ্যানেলের উদ্বোধনী অনুষ্ঠানে টলিউডের চূড়ামণি ডক্টর আক্কেনেনি নাগেশ্বর রাও উপস্থিত ছিলেন। তিনি এই স্থানীয় টেলিভিশন চ্যানেলটিকে স্যাটেলাইট টেলিভিশন পরিষেবাতে অন্তর্নিবেশিত করার পরিকল্পনা করছেন। এই কৌশলটি নিয়ে এখনও কাজ করা হচ্ছে। এর ফলে, দর্শকেরা টেলিভিশন দেখার অভিজ্ঞতার নতুন যুগে আসবেন।

তথ্যসূত্র
---------

1. ↑  "Smile of Success"। *The Hindu*। সংগ্রহের তারিখ আগস্ট ১৬, ২০১০।

বহিঃসংযোগ
---------

* ইন্টারনেট মুভি ডেটাবেজে Swapna Dutt (ইংরেজি)
একটি ভাঙা নারিকেল এবং এক বোতল নারিকেল তেল।
**নারিকেল তেল** বা **নারিকেল তৈল** হচ্ছে এক ধরনের তেল যা নারিকেল গাছ থেকে সংগৃহীত নারিকেলের শাঁস থেকে নিষ্কাশন করা হয়। নারিকেল তেলের বিবিধ ব্যবহার রয়েছে। উচ্চ সম্পৃক্ত চর্বি উপাদানের কারণে এটা ধীরে ধীরে জারিত হয় এবং র‍্যান্সিডফিকেশান প্রতিরোধী হওয়ায় ২৪ °সে (৭৫ °ফা) তাপমাত্রায় ছয় মাস পর্যন্ত নষ্ট না হয়ে টিকে থাকে।

উচ্চমাত্রার সম্পৃক্ত চর্বির কারণে বিশ্ব স্বাস্থ্য সংস্থা, মার্কিন যুক্তরাষ্ট্রের স্বাস্থ্য ও মানব সেবা অধিদপ্তর, যুক্তরাষ্ট্রের ফুড অ্যান্ড ড্রাগ অ্যাডমিনিস্ট্রেশন, আমেরিকান হার্ট এসোসিয়েশন, আমেরিকান ডায়েটিক এসোসিয়েশন, ব্রিটিশ ন্যাশনাল হেল্থ সার্ভিস, ব্রিটিশ পুষ্টি ফাউন্ডেশন এবং কানাডার পুষ্টিবিদগণ নারিকেল তেল খাওয়া কমানো বা পরিহার করার পরামর্শ দিয়েছে।

উৎপাদন
------

শুকনো বা কাঁচা উভয় অবস্থা থেকে নারিকেল তেল নিষ্কাশন করা হয়।

### শুষ্ক প্রক্রিয়া

ঐতিহ্যগত ভাবে ষাঁড় চালিত মিল/ঘানি ব্যবহার করে সিসিলিতে নারিকেল তেল উৎপাদন।   

শুকনো প্রক্রিয়ায় নারিকেল শাঁস প্রথমে বীজ থেকে তুলে কেটে টুকরো করে সূর্যালোক, আগুনের উত্তাপে শুকানো হয়। এই শুকনো শাঁসকে ঘানিতে পিষে বা দ্রাবকে ডুবিয়ে তেল আলাদা করা হয়। তেলের সংগে উপজাত হিসেবে উচ্চ প্রোটিন যুক্ত খৈল পাওয়া যায়। খৈল মানুষের খাওয়ার জন্য উপযোগী নয়। খৈল থেকে প্রোটিন আহরণের কোন উপায় নেই। খৈল পশু, মৎস্য খাদ্য, সার ইত্যাদি হিসেবে ব্যবহার করা হয়।

### ভেজা প্রক্রিয়া

ভেজা প্রক্রিয়ায় শুকনো নারিকেলের শাঁসের বদলে কাঁচা নারিকেল ব্যবহার করা হয়। নারিকেলের প্রোটিন তেল ও পানি দ্বারা একটা ইমালশান তৈরি করে। এই ইমালশান ভেঙে তেল আহরণ করতে হয় যা কিছুটা ঝামেলাপূর্ণ। দীর্ঘ ফুটানোর মাধ্যমে এটা করা হয়। কিন্তু এর ফলে অনেক সময় তেলের বর্ণ নষ্ট হয়ে যায় এবং এটা লাভজনক প্রক্রিয়া নয়। 

ভালোমানের নারিকেল থেকে ভালো তেল পাওয়া যায়। ২ থেকে ২০ মাস বয়সের নারিকেল সংগ্রহ করা হয়। অপরিপক্ব নারকেল বীজ থেকে তেল উৎপাদন খুবই ঝামেলাপূর্ণ এবং ভালো ফল পাওয়া যায় না।

ব্যবহার
-------

পুষ্টি এবং চর্বি অনুপাত
-----------------------

নারিকেল তেলের ৯৯% ফ্যাট যার প্রধান অংশই সম্পৃক্ত চর্বি। ১০০ গ্রাম নারকেল তেলে ৮৯০ ক্যালোরি পাওয়া যায়। সম্পৃক্ত চর্বির অর্ধেকটা হচ্ছে লরিক এসিড। অন্যান্য স্যাচুরেটেড ফ্যাটের মধ্যে থাকে মাইরিস্টোলেইক এসিড ও পামিটোলেইক এসিড। মোট ফ্যাটের ৮২% স্যাচুরেটেড ফ্যাট, ৬% মনোস্যাচুরেটেড ফ্যাট এবং ২% পলস্যাচুরেটেড ফ্যাট। নারিকেল তেলে ফাইটোস্টেরল থাকে।

তথ্যসূত্র
---------

1. ↑  "Coconut oil"। Transport Information Service, German Insurance Association, Berlin। ২০১৫।
2. ↑  Grimwood et al. 1975, p. 29.
হিন্দুধর্মে **ভদ্রকালী** (সংস্কৃত: भद्रकाली) মহাশক্তির একটি বিশেষ রূপ। মার্কণ্ডেয় পুরাণ অনুসারে, মহিষাসুরমর্দিনী চণ্ডী ও ভদ্রকালী অভিন্না। মহাভারতে ভদ্রকালী দুর্গার অপর নাম। কালিকাপুরাণ ও দেবীপুরাণ অনুসারেও, ভদ্রকালী দুর্গারই রূপান্তর। আবার সরস্বতীকেও ভদ্রকালী নামে অভিহিত করা হয়ে থাকে।

মূর্তিতত্ত্ব
------------

ড.হংসনারায়ণ ভট্টাচার্যের মতে, 

|  |  |  |
| --- | --- | --- |
| "| ভদ্রকালী নামে শক্তিদেবতার যে রূপ কল্পিত হয়েছে, তার মধ্যেও তিন প্রকার ভেদ সুস্পষ্ট। ভদ্রকালী কখনও মহিষাসুরমর্দিনী দুর্গা, কখনও দক্ষযজ্ঞবিনাশিনী ও ভয়ংকরী চামুণ্ডারূপিণী।" | "|

 কালিকাপুরাণ অনুযায়ী, ভদ্রকালীর মূর্তি উক্ত পুরাণে বর্ণিত দুর্গামূর্তির অনুরূপ। এই মূর্তি ষোড়শভুজা, অতসীপুষ্পবর্ণা, মস্তকে জটাজুট ও চন্দ্রকলা শোভিতা, কণ্ঠদেশে নাগহার ও স্বর্ণহার পরিহিতা, দক্ষিণ হস্তসমূহে শূল, চক্র, খড়্গ, শঙ্খ, বাণ, শক্তি, বজ্র, দণ্ড এবং বাম হস্তসমূহে খেটক, ঢাল, ধনু, পাশ, অঙ্কুশ, ঘণ্টা, পরশু ও মুষল ধারিণী। সিংহপৃষ্ঠে দণ্ডায়মান অবস্থায় বামপদে মহিষাসুরকে আক্রমণ করে তিনি তাকে শূলের দ্বারা বিদ্ধ করেছেন।

তন্ত্রসারে ভদ্রকালীর যে ধ্যানমন্ত্র উল্লিখিত হয়েছে, তদনুসারে ভদ্রকালী অত্যন্ত ভয়ংকরী: "মহামেঘতুল্যবর্ণা, কৃষ্ণবস্ত্রপরিহিতা, লোলজিহ্বা, ভয়ংকর দন্তপংক্তিবিশিষ্টা, কোটরগতচক্ষুবিশিষ্টা, হাস্যমুখী, গলায় সাপের হার, কপালে অর্ধচন্দ্র, গগনস্পর্শিজটাধারিণী, স্বয়ং শবলেহনে রতা, সর্পশয্যায় উপবিষ্টা, পঞ্চাশটি মুণ্ডবিশিষ্ট নরমুণ্ডমালাপরিহিতা, বিশাল উদরযুক্তা, মাথার উপরে সহস্রফণাযুক্ত অনন্তনাগ শোভিতা, চতুর্দিকে সাপের ফণায় বেষ্টিতা, গুহ্যকালিকা, সর্পরাজ তক্ষক যাঁর বামহস্তের ও নাগরাজ অনন্ত দক্ষিণ হস্তের কঙ্কণ, কটিদেশে তাঁর সর্পমেখলা, পায়ে রত্ননূপুর, বামে বালক শিব, দ্বিভুজা নাগযজ্ঞোপবীতধারিণী, কর্ণদ্বয়ে নষ্ট; টংক, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা। প্রপঞ্চসার তন্ত্রে ভদ্রকালী ত্রিনয়না; ঘনমেঘবর্ণা; পরশু, নরকপাল, ডমরু ও ত্রিশূলধারিণী; জটামণ্ডিতা ও ভীষণ শুভ্রদন্তবিশিষ্টা।

তথ্যসূত্র
---------

1. 1 2 3 4 5 6  *হিন্দুদের দেবদেবী: উদ্ভব ও ক্রমবিকাশ*, তৃতীয় পর্ব, হংসনারায়ণ ভট্টাচার্য, ফার্মা কেএলএম প্রাঃ লিঃ, কলকাতা, ২০০৭, পৃ. ২০৬-১০
2. ↑  শ্রীশ্রীচণ্ডী, ৪।৩৯
3. ↑  মহাভারত, ভীষ্ম পর্ব, ২৩।৬
4. ↑  কালিকাপুরাণ, ৬০।৫৯-৬৫
5. ↑  সারদাতিলক, ১০৫।২২
6. ↑  প্রপঞ্চসার, ৩৪৯

---

| * দে
* স
হিন্দু দেবদেবী ও ধর্মগ্রন্থ |
| --- |
| দেবতা | দেব  **·**  ব্রহ্মা  **·**  বিষ্ণু (দশাবতার)  **·**  শিব (ভিক্ষাটন)  **·**  হরিহর  **·**  রাম  **·**  কৃষ্ণ  **·**  গণেশ  **·**  কার্তিকেয়  **·**  হনুমান  **·**  ইন্দ্র  **·**  সূর্য  **·**  কামদেব  **·**  বিশ্বকর্মা  **·**  হিমালয়  **·** তেত্রিশ দেবতা **·**  *অন্যান্য* | ওঁ-কার |
| দেবী | দেবী  **·**  সরস্বতী  **·**  লক্ষ্মী (অষ্টলক্ষ্মী **·** অলক্ষ্মী)  **·**  মহাশক্তি  **·**  দাক্ষায়ণী  **·**  পার্বতী **·**  দুর্গা  **·**  কালী **·**  জগদ্ধাত্রী  **·**  সীতা  **·**  রাধা  **·**  মহাবিদ্যা **·**  নবদুর্গা  **·**  মাতৃকা (চামুণ্ডা)  **·**  গঙ্গা  **·**  মনসা  **·**  *অন্যান্য* |
| ধর্মগ্রন্থ | 'বেদ ***·*** উপনিষদ্‌ ***·*** পুরাণ ***·*** রামায়ণ ***·*** মহাভারত ***·*** ভগবদ্গীতা ***·*** দেবীমাহাত্ম্যম্ ***·*** অন্যান্য |
| হিন্দুধর্ম  **·**  হিন্দু পুরাণ  **·**  ভারতীয় মহাকাব্য |
গ্রিনল্যান্ড অবস্থিত সুমেরু মহাসাগর ও উত্তর আতলান্ত মহাসাগর মাঝখানে, কানাডার উত্তর-পূর্বদিকে এবং আইসল্যান্ডএর উত্তর-পশ্চিমদিকে। গ্রিনল্যান্ড এর রাজত্ব গ্রিনল্যান্ড দ্বীপ (পৃথিবীর বৃহত্তম দ্বীপ) ও এক'শ এরও বেশি ছোটো ছোটো দ্বীপ নিয়ে। একটি দ্বীপ হওয়ার দরুন, গ্রীনল্যান্ডের কোনো স্থলসীমানা নেই এবং ৪৪০৮৭ কিমি লম্বা তটরেখা আছে। কিছু অল্প জনসংখ্যা উপকূলের বিভিন্ন অংশে ছোটো ছোটো জনবসতি বানিয়ে থাকে। গ্রীনল্যান্ডে পৃথিবীর দ্বিতীয় সর্ববৃহৎ বরফের মোড়ক আছে।

গ্রিনল্যান্ড অবস্থিত উত্তর আমেরিকান প্লেটের একটা অংশ গ্রিনল্যান্ড প্লেটের উপরে। গ্রীনল্যান্ডের ক্রেটন তৈরী হয়েছে পৃথিবীর উপরের স্তরের কিছু অত্যন্ত প্রাচীন শিলা থেকে। দক্ষিণ-পশ্চিম গ্রীনল্যান্ডের ইসুয়া গ্রীন্স্টোন বেল্টে পৃথিবীর কিছু সবচেয়ে প্রাচীন পাথর পাওয়া যায়, যার বয়েস প্রায় ৩৭০ থেকে ৩৮০ কোটি বছর।

এখানকার উদ্ভিদসমূহ সাধারনতঃ অল্প পরিমাণে বিক্ষিপ্ত ভাবে ছড়িয়ে রয়েছে। শুধুমাত্র গ্রিনল্যান্ডের একদম দক্ষিণে কেপ ফেয়ারওয়েল এর কাছে নানোরতালিক পৌরসভার অঞ্চলে কিছুটা অরণ্যভূমি পাওয়া যায়।

এখানকার জলবায়ু কোথাও সুমেরুর জলবায়ুর মতো তো আবার কোথাও সাব-আর্কটিক জলবায়ু, যার বৈশিষ্ট হল শীতল গ্রীষ্মকাল ও প্রচন্ড ঠান্ডা শীতকাল। এখানের ভূখণ্ড বেশীরভাগটাই সমতল কিন্তু একটু ঢালু বরফের স্তর দিয়ে ঢাকা, শুধু একটুখানি সরু অনুর্বর, পার্বত্য, পাথুরে উপকূলবর্তী অঞ্চল ছাড়া। এখানের সর্বনিম্ন উচ্চস্থান হচ্ছে সমুদ্রপৃষ্ঠএ এবং সর্বোচ্চ উচ্চস্থান হল গুনজিয়ঁঁতের চূড়ো, যেটা আবার সুমেরুর সর্বোচ্চ বিন্দু যার উচ্চতা ৩,৬৯৪ মিটার (১২,১১৯ ফু)। কেপ মরিস জেসাপ হচ্ছে গ্রীনল্যান্ডের উত্তরতম বিন্দু, যেটার আবিস্কারের কৃতিত্ব দেওয়া হয় ১৯০০ সালে আ্য়ডমিরাল রবার্ট পিয়ারীকে। দস্তা, সীসা, লৌহ আকরিক, কয়লা, মলিবডেনাম, সোনা, প্ল্যাটিনাম, ইউরেনিয়াম, জলবিদ্যুৎ এবং মাছ হচ্ছে এখানকার প্রাকৃতিক সম্পদ।

ক্ষেত্রফল
---------

*মোট এলাকা:*
২,১৬৬,০৮৬ km2

*স্থলের ক্ষেত্রফল:*
২,১৬৬,০৮৬ km2 (৪১০,৪৪৯ km2 বরফহীন, ১,৭৫৫,৬৩৭ km2 বরফে মোঢ়া।

**সমুদ্রতীরবর্তী বরাদ্দ জমি:**

*আঞ্চলিক সমুদ্র:*
৩ নটিক্যাল মাইল (৫.৬ কিমি; ৩.৫ মা)

*স্বতন্ত্র মৎস শিকারের এলাকা:*
২০০ নটিক্যাল মাইল (৩৭০.৪ কিমি; ২৩০.২ মা)

তথ্যসূত্র
---------

1. ↑  চিসাম, হিউ, সম্পাদক (১৯১১)। "Baffin Bay and Baffin Land"। *ব্রিটিশ বিশ্বকোষ* (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "BAFFIN BAY" (পিডিএফ)। Indian and Northern Affairs Canada। ২০১১-০৬-১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ২০০৯-১০-০৪।
3. ↑  Appel, Peter W.U. Hugh R. Rollinson, and Jacques L.R. Touret. (2001) "Remnants of an Early Archaean (>3.75 Ga) sea-floor, hydrothermal system in the Isua Greenstone Belt." *Precambrian Research*, **112**.1–2, 15 November, pp. 27–49.
**ফুলবাড়ি স্থল বন্দর**  ভারত-এর জলপাইগুড়ি জেলার নিউ জলপাইগুড়ি রেলওয়ে স্টেশন থেকে ৩ কিলোমিটার দূরে অবস্থিত। এটি ভারতের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভুটান)মধ্যে পণ্য আদান-প্রদানের সুবিধা রয়েছে।

ইতিহাস
------

গুরুত্ব
-------

ভারত ও বাংলাদেশের মধ্যে যতগুলো স্থলবন্দর চালু রয়েছে তার মধ্যে ফুলবাড়ি স্থলবন্দর বন্যামুক্ত ও ভৌগোলিক অবস্থানগত কারণে একটি ভিন্ন মাত্রিক অবস্থানে রয়েছে। যোগাযোগ ব্যবস্থাও খুব ভালো। এই বন্দরের থেকে মাত্র সাড়ে ৩ কিলোমিটার দূরে নিউ জলপাইগুড়ি সংক্ষেপে এনজিপি রেলস্টেশন অবস্থিত। এই রেলস্টেশন থেকে ভারতের যে কোনো স্থানে যাতায়াতের সুবিধা রয়েছে। এছাড়া, ভারতের শৈল্য শহর দার্জিলিং ৮৫ কিলোমিটার, নেপাল সীমান্ত ৫৪ কিলোমিটার, ভুটান সীমান্ত ১৩০ কিলোমিটার ও চীন সীমান্ত ২০০ কিলোমিটার দূরে অবস্থিত। ফুলবাড়ি পার্শ্ববর্তী ভারতের শিলিগুড়ির মতো সমৃদ্ধ এতো বড় শহর অন্যান্য স্থলবন্দরের কাছে নেই। এই স্থল বন্দর থেকে মাত্র ৮ কিলোমিটার দূরে অবস্থিত শিলিগুড়ি শহর থেকে রেল, আকাশ, সড়ক পথে ভারতের যেকোনো প্রান্তে অনায়াসে যাতায়াত সম্ভব। ব্যবসায়িক, পর্যটনসহ সকল সুযোগ-সুবিধা শিলিগুড়ি শহরে বিদ্যমান। ভারতের সেভেন সিস্টার রাজ্যগুলোতে যাওয়ার একমাত্র করিডোর হচ্ছে শিলিগুড়ি। ইমিগ্রেশন কার্যক্রম শুরু হওয়ার ফলে ভারতের ফুলবাড়ি স্থল বন্দরের দ্বারা বাংলাদেশ, ভারত, নেপাল ও ভুটানের মধ্যে ব্যবসা-বাণিজ্যের ব্যাপক প্রসার পাওয়াসহ জলপাইগুড়ি জেলার উন্নয়নের পাশাপাশি বদলে যাবে ফুলবাড়ির চিত্র। ফুলবাড়ি স্থল বন্দরের বিপরীতে বাংলাদেশের বাংলাবান্ধা স্থলবন্দরের অবস্থান।

আমদানি-রপ্তানি
--------------

২০১১ সালের জানুয়ারিতে বাংলাদেশ-এর সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল বাংলাদেশ আমদানি করে।

আরো দেখুন
---------

* বাংলাবান্ধা স্থল বন্দর
* জলপাইগুড়ি জেলা
* শিলিগুড়ি
* পঞ্চগড় জেলা
* তেঁতুলিয়া উপজেলা

তথ্যসূত্র
---------

1. ↑  "বাংলাবান্ধা-ফুলবাড়ী স্থলবন্দর দিয়ে দ্বিপক্ষীয় বাণিজ্য শুরু"। [*স্থায়ীভাবে অকার্যকর সংযোগ*]

| * দে
* স
পশ্চিমবঙ্গের স্থলবন্দর |
| --- |
| স্থলবন্দর | 
* পেট্রাপোল স্থলবন্দর
* ঘোজাডাঙা স্থল বন্দর
* গেদে স্থল বন্দর
* হিলি স্থল বন্দর (ভারত)
* ফুলবাড়ি স্থল বন্দর
* চ্যাংরাবান্ধা স্থল বন্দর
* আহমদপুর স্থল বন্দর
* জয়গাঁও স্থল বন্দর

 | ভারত |
**ডেভিন ফাবিয়ান ইয়াইরো রেন্স** (ওলন্দাজ: *Devyne Rensch*; জন্ম: ১৮ জানুয়ারি ২০০৩; **ডেভিন রেন্স** নামে সুপরিচিত) হলেন একজন ওলন্দাজ পেশাদার ফুটবল খেলোয়াড়। তিনি বর্তমানে ওলন্দাজ ক্লাব আয়াক্স এবং নেদারল্যান্ডস জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় অথবা বাম পার্শ্বীয় রক্ষণভাগের খেলোয়াড় হিসেবে খেলেন।

২০১৭ সালে, রেন্স নেদারল্যান্ডস অনূর্ধ্ব-১৫ দলের হয়ে নেদারল্যান্ডসের বয়সভিত্তিক পর্যায়ে অভিষেক করেছিলেন। প্রায় তিন বছর যাবত নেদারল্যান্ডসের বয়সভিত্তিক দলের হয়ে খেলার পর, তিনি ২০২১ সালে নেদারল্যান্ডসের হয়ে আন্তর্জাতিক পর্যায়ে অভিষেক করেছেন; নেদারল্যান্ডসের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

ডেভিন ফাবিয়ান ইয়াইরো রেন্স ২০০৩ সালের ১৮ই জানুয়ারি তারিখে নেদারল্যান্ডসের লেলিস্টাডে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

রেন্স নেদারল্যান্ডস অনূর্ধ্ব-১৫, নেদারল্যান্ডস অনূর্ধ্ব-১৬, নেদারল্যান্ডস অনূর্ধ্ব-১৭, নেদারল্যান্ডস অনূর্ধ্ব-১৮ এবং নেদারল্যান্ডস অনূর্ধ্ব-২১ দলের হয়ে খেলার মাধ্যমে নেদারল্যান্ডসের প্রতিনিধিত্ব করেছেন। ২০১৭ সালের ১৮ই ডিসেম্বর তারিখে তিনি প্রীতি ম্যাচে ইংল্যান্ড অনূর্ধ্ব-১৫ দলের বিরুদ্ধে ম্যাচে নেদারল্যান্ডস অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।

তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের নেদারল্যান্ডস অনূর্ধ্ব-২১ দলে স্থান পেয়েছেন।

পরিসংখ্যান
----------

### আন্তর্জাতিক

*২৫ জুলাই ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| নেদারল্যান্ডস | ২০২১ | ১ | ০ |
| সর্বমোট | ১ | ০ |

তথ্যসূত্র
---------

1. ↑
2. ↑  "Netherlands U21 Squad" [নেদারল্যান্ডস অনূর্ধ্ব-২১ দল]। *espn.com* (ইংরেজি ভাষায়)। ইএসপিএন এফসি। ১ জুলাই ২০২৩। ১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১ জুলাই ২০২৩।
3. ↑  "Netherlands U21 - Detailed squad 2023" [নেদারল্যান্ডস অনূর্ধ্ব-২১ – বিস্তারিত দল ২০২৩]। *transfermarkt.com* (ইংরেজি ভাষায়)। ট্রান্সফারমার্কেট। ১ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ১ জুলাই ২০২৩।

বহিঃসংযোগ
---------


উইকিমিডিয়া কমন্সে **ডেভিন রেন্স** সংক্রান্ত মিডিয়া রয়েছে।

* **কোনো ইউআরএল পাওয়া যায়নি। অনুগ্রহ করে, এখানে একটি ইউআরএল নির্দিষ্ট বা একটি উইকিউপাত্ত যোগ করুন।** উইকিউপাত্তে এটি সম্পাদনা করুন (ইংরেজি)
* {{ফিফা খেলোয়াড়}} আইডি অনুপস্থিত এবং উইকিউপাত্তে নেই।
* {{উয়েফা খেলোয়াড়}} আইডি অনুপস্থিত এবং উইকিউপাত্তে নেই।
* সকারওয়েতে ডেভিন রেন্স (ইংরেজি) উইকিউপাত্তে এটি সম্পাদনা করুন
* সকারবেসে {{সকারবেস}} টেমপ্লেটে আইডি নেই ও উইকিউপাত্তেও তা উপস্থিত নেই
* বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই।
* ইইউ-ফুটবলে {{ইইউ-ফুটবল খেলোয়াড়}} টেমপ্লেটে আইডি নেই ও উইকিউপাত্তেও তা উপস্থিত নেই
* ট্রান্সফারমার্কেটে ডেভিন রেন্স (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ডেভিন রেন্স (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে ডেভিন রেন্স (ইংরেজি) উইকিউপাত্তে এটি সম্পাদনা করুন
নরওয়ের ব্রান্নিতে চুনাপাথর খনির কাজ
**চুন** হল ক্যালসিয়াম যুক্ত একটি অজৈব উপাদান, যার মধ্যে কার্বনেটসমূহ, অক্সাইডসমূহ ও হাইড্রোক্সাইডসমূহের প্রাধান্য রয়েছে। সরাসরি চুন হল ক্ষারকীয় পদার্থ যা ক্যালসিয়াম অক্সাইড (সংকেত {\displaystyle CaO}) বা ক্যালসিয়াম হাইড্রোঅক্সাইড। ৮২৫০ সে. তাপ প্রয়োগে রাসায়নিক বিক্রিয়ার ফলে ক্যালসিয়াম কার্বনেট হতে ক্যালসিয়াম অক্সাইড বা কুইকলাইম (Quick lime) উৎপাদিত হয়। কুইক লাইম আবার পানি সংযোজন বিক্রিয়ার মাধ্যমে হাইড্রেটেড লাইমে (Hydrated lime) পরিণত হয়। শুষ্ক অবস্থায় এটি সাধারণত সাদা বর্ণের গুড়াজাতীয় পদার্থ। বাড়িঘরে চুনাকরণ, প্লাস্টার এবং ব্লিচিং পাউডার তৈরি ছাড়াও এই চুন কৃষিক্ষেতে কৃষিজমির অম্লত্ব হ্রাস এবং খাবার পানির অস্থায়ী ক্ষারত্ব দূরীকরণে ব্যবহূত হয়। অজৈব ক্যালসিয়াম কার্বনেট ছাড়া বিভিন্ন প্রকার ঝিনুকের খোলস হতেও চুন উৎপাদিত হয়। এক্ষেত্রে চুন উৎপাদনের নিমিত্তে ঝিনুকের খোলস সংগ্রহ করে সেগুলোকে পোড়ানো হয়। গুণগত দিক বিচারে জৈবউৎস হতে উৎপাদিত চুন অধিক মানসম্পন্ন। আমাদের দেশের অনেক মানুষ বিশেষ করে বয়স্কদের মাঝে পানের সাথে এই চুন ব্যবহারের প্রচলন রয়েছে।মাই নাম আদি

আরো দেখুন
---------

* ক্যালসিয়াম হাইড্রক্সাইড
* ক্যালসিয়াম অক্সাইড

তথ্যসূত্র
---------

আরো পড়ুন
---------

* J.A.H. Oates, Projet de. Lime and Limestone – Chemistry and Technology, Production and Uses. Wiley-VCH, আইএসবিএন ৩-৫২৭-২৯৫২৭-৫ (1998)
* US Geological Survey

বহিঃসংযোগ
---------


উইকিঅভিধানে ***চুন*** শব্দটি খুঁজুন।

* The National Lime Association (US & Canada)
* The British Lime Association
* The Building Limes Forum (UK)
* The European Lime Association (EULA)
* Glossary by Robert W. Piwarzyk, Santa Cruz Public Libraries, Ca

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* ইসরায়েল
* মার্কিন যুক্তরাষ্ট্র
* জাপান
* চেক প্রজাতন্ত্র

 |
**গীতবিতান তথ্যভাণ্ডার** হল কলকাতার চক্ষু বিশেষজ্ঞ  ডা.পূর্ণেন্দুবিকাশ সরকার সম্পাদিত এবং  আনন্দ পাবলিশার্স প্রাইভেট লিমিটেডের সহযোগী সংস্থা সিগনেট প্রেস দ্বারা প্রকাশিত একটি সংকলন গ্রন্থ। গুরুদেব  রবীন্দ্রনাথ ঠাকুরের  গীতবিতানের ১৯১২ টি গানের সমস্ত তথ্যসমৃদ্ধ গ্রন্থ– *গীতবিতান তথ্যভাণ্ডার*। ৮৭৪ পৃষ্ঠার গ্রন্থটিকে তাই  রবীন্দ্র সঙ্গীতের কোষগ্রন্থ বলা চলে।  গ্রন্থটি ২০২৩ খ্রিস্টাব্দে ১৪২৯ বঙ্গাব্দের আনন্দ পুরস্কার লাভ করেছে। 

প্রসঙ্গত, উল্লেখ্য এই যে, ডা.পূর্ণেন্দুবিকাশ সরকার ২০০৬ খ্রিস্টাব্দে গীতবিতানের সমস্ত গানের তালিকা, কথা, স্বরলিপি ও অন্যান্য তথ্যাদি যেমন, গানের রচনাকাল, স্থান, কবির বয়স, বিভাগ, উপবিভাগ, রাগ/সুর, তাল ইত্যাদি নিয়ে সঙ্গীতসমৃদ্ধ সফটওয়্যার– *গীতবিতান আর্কাইভ* তৈরি করেছিলেন। সেই সফটওয়্যার বিভিন্ন সঙ্গীতশিল্পীর কণ্ঠে গীত ২৮৯১ টি রবীন্দ্র সংগীত নিয়ে  সারেগামা ইন্ডিয়া লিমিটেড প্রথম প্রকাশ করে পশ্চিমবঙ্গ বাংলা আকাদেমিতে।

প্রেক্ষাপট
----------

১৩৩৮ বঙ্গাব্দের আশ্বিনে  রবীন্দ্র সংগীতের আকর গ্রন্থ  গীতবিতানের প্রথম প্রকাশের আগে সন্নিবেশিত গানগুলি তেরোটি গ্রন্থে ছড়িয়ে ছিটিয়ে ছিল। তারপর অনেক পরিবর্তন হয়েছে এবং সেই সব পরিবর্তন করেছেন রবীন্দ্রনাথ স্বয়ং। পরে ১৩৮০ বঙ্গাব্দে অখণ্ড সংস্করণ প্রকাশের দীর্ঘ সময় পর রবীন্দ্র সংগীত বিষয়ে মৌলিক এবং প্রাসঙ্গিক ও আনুষঙ্গিক তথ্য সংগ্রথিত করে পুস্তক সংকলনের প্রচেষ্টা হয়েছে। ২০০৪ খ্রিস্টাব্দে প্রখ্যাত রবীন্দ্র সংগীত শিক্ষক সুভাষ চৌধুরী কৃত *গীতবিতান জগৎ* এবং পরে (২০০৮/২০১৩ ) খ্রিস্টাব্দে প্রবীর গুহঠাকুরতা কৃত  *রবীন্দ্রসংগীত মহাকোষ* উল্লেখযোগ্য। এইদুটি গ্রন্থের পরিপূরক কোষগ্রন্থ হল ২০১৯ খ্রিস্টাব্দে প্রকাশিত  ডা.পূর্ণেন্দুবিকাশ সরকার সংকলিত ও সম্পাদিত *গীতবিতান তথ্যভাণ্ডার* । রবীন্দ্রসঙ্গীতপ্রেমী ডা. সরকার ২০০৩ খ্রিস্টাব্দ থেকে দু বছরের অক্লান্ত পরিশ্রমে সংগ্রহ করেন রবীন্দ্রনাথের গান সম্পর্কিত যাবতীয় তথ্য এবং ২০০৬ খ্রিস্টাব্দে  সারেগামার সহায়তায় প্রকাশ করেন তথ্যভিত্তিক সঙ্গীতসমৃদ্ধ সফটওয়্যার *গীতবিতান আর্কাইভ*। এটি রবীন্দ্রসঙ্গীতপ্রেমীদের কাছে সমাদৃত ও প্রশংসিত হলেও, ডা. সরকার  সুচিত্রা মিত্রের আগ্রহে পুস্তকাকারে তথ্যভাণ্ডার সংকলনের কাজ শুরু করেন।

তথ্যসূত্র
---------

1. ↑  "Gitbitan Tathyabhandar"। সংগ্রহের তারিখ ২০২৩-০৫-০১।
2. ↑  "পরিশ্রমী তথ্যচয়নকে আনন্দ-কুর্নিশ"। সংগ্রহের তারিখ ২০২৩-০৪-৩০।
3. ↑  DVD-ROM D42001
**তৈয়বা মজুমদার** (১৯২১ - ১৮ জানুয়ারী, ২০০৮) ছিলেন একজন বাংলাদেশী গৃহবধূ এবং বেগম রোকেয়া পদক পুরস্কার গ্রহীতা। তিনি বাংলাদেশের সাবেক প্রধানমন্ত্রী ও বাংলাদেশ জাতীয়তাবাদী দল (বিএনপি) এর চেয়ারপারসন বেগম খালেদা জিয়া, সাবেক মন্ত্রী খুরশীদ জাহান হক (১৯৩৯-২০০৬), রাজনীতিবিদ সায়্যিদ ইস্কান্দার (১৯৫৩-২০১২) এবং শামীম ইস্কান্দারের মাতা।

জীবনী
-----

তাইয়্যেবা মজুমদার বিয়ে করেছিলেন ইস্কান্দার মজুমদারকে। তারা দিনাজপুর জেলায় বসবাস করতেন, তবে মূলত তাদের আদি নিবাস পূর্ব বাংলার ফেনী জেলা ছিল। তাদের দুই কন্যা, খালেদা জিয়া ও খুরশিদ জাহান, এবং দুই পুত্র সায়্যিদ ইস্কান্দার ও শামীম ইস্কান্দার। তার মেয়ে খালেদা জিয়া, বিয়ে করেন জিয়াউর রহমান । জিয়াউর রহমান বাংলাদেশ সেনাবাহিনীর সাবেক প্রধান এবং রাষ্ট্রপতি ও খালেদা জিয়া বাংলাদেশের প্রথম ফার্স্ট লেডি। জিয়াউর রহমানের মৃত্যুর পর, বাংলাদেশ জাতীয়তাবাদী দলের চেয়ারপারসন হন খালেদা জিয়া এবং বহুবার বাংলাদেশের প্রধানমন্ত্রী নির্বাচিত হন। ২৫ জানুয়ারী ২০০৪ সালে তিনি বাংলাদেশ সরকার কর্তৃক বেগম রোকেয়া পদকে ভূষিত হন, বাংলাদেশের রাষ্ট্রপতি ইয়াজউদ্দিন আহম্মেদ তার হাতে পুরস্কার তুলে দেন। বাংলাদেশে নারী অধিকার ও অর্থনৈতিক উন্নয়নের অবদান রাখার জন্য তাকে এ পুরস্কার প্রদান করা হয় তিনি ১৮ জানুয়ারী ২০০৮ সালে দিনাজপুরে ৮৭ বছর বয়সে মারা যান। ১৮ জুন, ২০১৩ তারিখে আওয়ামী লীগের সংসদ সদস্য নাজমা আখতার তার সম্পর্কে অপমানজনক মন্তব্য করেছিলেন এবং সংসদে তার ধর্ম নিয়ে প্রশ্ন তুলেছিলেন, যার ফলে তৎকালীন বিরোধীদল বাংলাদেশ জাতীয়তাবাদী দলের সংসদ সদস্যগন সংসদ থেকে ওয়াক আউট করেন।

তথ্যসূত্র
---------

1. ↑  "খালেদা জিয়ার মায়ের নবম মৃত্যুবার্ষিকী পালিত"। *DailyInqilabOnline* (ইংরেজি ভাষায়)। সংগ্রহের তারিখ ২০১৯-০৪-১৮।
2. ↑  "বেগম খালেদা জিয়ার মাতার মৃত্যুবার্ষিকীতে দোয়া"। *newsnarayanganj24.net*। ২০১৯-০৪-১৮ তারিখে মূল থেকে আর্কাইভ করা। সংগ্রহের তারিখ ২০১৯-০৪-১৮।
3. ↑  Publications, Europa (২০০৩)। *The International Who's Who 2004* (ইংরেজি ভাষায়)। Psychology Press। পৃষ্ঠা 1879। আইএসবিএন 9781857432176।
4. ↑  Ekbal, Nikhat (২০০৯)। *Great Muslims of undivided India* (ইংরেজি ভাষায়)। Gyan Publishing House। আইএসবিএন 9788178357560।
5. ↑  "Relatives see Tarique in jail"। *bdnews24.com*। সংগ্রহের তারিখ ৩০ নভেম্বর ২০১৭।
6. ↑  "Khaleda Zia" (ইংরেজি ভাষায়)। Encyclopedia Britannica। সংগ্রহের তারিখ ৩০ নভেম্বর ২০১৭।
7. ↑  "Two get Begum Rokeya Padak"। *archive.thedailystar.net*। The Daily Star। UNB। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৭।
8. ↑  "AL lawmaker uses abusive words at JS"। *The Daily Star* (ইংরেজি ভাষায়)। ১৮ জুন ২০১৩। সংগ্রহের তারিখ ৩০ নভেম্বর ২০১৭।
**মাইটোটিক ইনডেক্স** বা **মাইটোটিক সূচক** হলো কারও শরীরে মাইটোসিসরত কোষসংখ্যা এবং শরীরের মোট কোষসংখ্যার অনুপাত।

উদ্দেশ্য
--------

মাইটোটিক ইনডেক্স হলো কোষ বৃদ্ধির হার নির্ণয়ের জন্য ব্যবহৃত পরিমাপ।

এটি নির্দিষ্ট সংখ্যক কোষের মধ্যে মাইটোসিসরত কোষের শতাংশ হিসাবে সংজ্ঞায়িত হয়। মাইটোসিস হলো দেহকোষ বিভাজিত হয়ে দুটি অপত্য কোষ পরিনত হওয়া। কোষচক্র এবং মাইটোসিসের সময়কাল বিভিন্ন ধরনের কোষে ভিন্ন হতে পারে। অত্যধিক মাইটোটিক ইনডেক্স অধিক সংখ্যক কোষ বিভাজন নির্দেশ করে। ক্যান্সার কোষগুলিতে মাইটোটিক ইনডেক্স টিস্যুর স্বাভাবিক বৃদ্ধি বা আঘাতের স্থানের কোষীয় নিরাময়ের তুলনায় অধিক হতে পারে। তাই মাইটোটিক ইনডেক্স হলো বেশিরভাগ ধরনের ক্যান্সারে কেমোথেরাপি ফলে বেঁচে থাকা এবং প্রতিক্রিয়া উভয়ই সম্পর্কে সামগ্রিক পূর্বাভাসের একটি গুরুত্বপূর্ণ বিষয়। এটি প্রবীণ জনগোষ্ঠীর ক্ষেত্রে এই মান তেমন একটা কার্যকর নাও হতে পারে। উদাহরণস্বরূপ, ৭০ বছরের বেশি বয়সী স্তন ক্যান্সারে আক্রান্ত মহিলাদের ক্ষেত্রে কম মাইটোটিক ইনডেক্সের কোন রোগনির্ণায়ক মূল্য থাকে না।

সূত্র
-----

{\displaystyle {\mbox{Mitotic I}}={\frac {\mbox{(P+M+A+T)}}{\mbox{N}}}\cdot 100\%}

এখানে **(P+M+A+T)** হলো প্রোফেজ, মেটাফেজ, অ্যানাফেজ এবং টেলোফেজ দশার সকল কোষসংখ্যা এবং **N** হলো মোট কোষসংখ্যা।

তথ্যসূত্র
---------

1. ↑  রুডল্ফ; ও অন্যান্য (১৯৯৮)। "Correlation between mitotic and Ki-67 labeling indices in paraffin-embedded carcinoma specimens"। *Human Pathology*। **29** (11): 1216–1222। ডিওআই:10.1016/s0046-8177(98)90248-9। পিএমআইডি 9824098। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Urry; ও অন্যান্য (২০১৪)। *Campbell Biology in Focus*। Pearson। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Baak, J. P. A.; Gudlaugsson, E.; Skaland, I.; Guo, L. H. R.; Klos, J.; Lende, T. H.; Søiland, H. V.; Janssen, E. A. M.; Zur Hausen, A. (২০০৮)। "Proliferation is the strongest prognosticator in node-negative breast cancer: Significance, error sources, alternatives and comparison with molecular prognostic markers"। *Breast Cancer Research and Treatment*। **115** (2): 241–254। hdl:1956/5701 অবাধে প্রবেশযোগ্য। ডিওআই:10.1007/s10549-008-0126-y। পিএমআইডি 18665447। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
'ঘোষ *উপনাম ও পদবি সনাতন ধর্মালম্বী (হিন্দু) বাঙ্গালী দের ব্যবহৃত। ঘোষ উপনাম মূলত সদগোপ , গোয়ালা । উওরে রাঢ়ী অঞ্চলে কিছু সংখ্যায় "রাজবংশীয় "সম্পাদক অন্তরভুক্ত ।*
" ঘোষ "গোত্র মূলত সৌকালীন, কাশ্যপ,
শাণ্ডিল্য ও আলিম্যান , কোচ যুক্ত < 

**সদগোপ এবং গোয়ালা ঘোষদের বিভিন্ন গোত্র হয়ে থাকে, যথা: মোদগল্য/মধুকুল্য, কাশ্যপ, শান্ডিল্য, নাগঋষি, আলিম্যান ইত্যাদি। অনেকে সদগোপকে গোয়ালা জাতির একটি উন্নততর শাখা মনে করেন। কিন্তু এদের পরস্পরের জাতিগত পেশার অমিল দেখা যায়। কোচ রাজবাংশী ও সদগোপরা কৃষিজীবি সম্প্রদায়, আর গোয়ালারা দুগ্ধব্যবসায়ী।**

তথ্যসূত্র
---------

অন্যান্য অনেক বাঙালী পদবীর মতো এই পদবীটিও অন্তঃনাম থেকে এসেছে বলে মনে করা হয়। অশ্বঘোষ, মিত্রঘোষ, বেদঘোষ, রুদ্রঘোষ, মন্ত্রঘোষ ইত্যাদি নামের প্রাচীন বাঙালিদের নামের শেষাংশ বংশ পরম্পরায় ব্যবহৃত হতে হতে ক্রমে পদবীতে রূপান্তরিত হয়েছে।
**কায়স্থ ঘোষ :** বঙ্গদেশের সকল কায়স্থ ঘোষ সৌকালীন গোত্রীয় মকরন্দ ঘোষকে তাদের পূর্বপুরুষ হিসেবে মান্য করে থাকেন।

দক্ষিণ রাঢ়ী কায়স্থ ঘোষদের সকলেরই গোত্র সৌকালীন এবং তারা সকলেই নিজেদের সমাজে কুলীন হিসেবে গণ্য হয়ে থাকেন। দক্ষিণ রাঢ়ী কুলীন কায়স্থ ঘোষদের দুটি সমাজ - ১) আকনা, ২) বালী। মকরন্দ ঘোষের অধস্তন প্রভাকর আকনা এবং নিশাপতি বালীর ঘোষদের পূর্বপুরুষ।

বঙ্গজ কায়স্থ ঘোষরা মকরন্দ ঘোষের পৌত্র চতুর্ভূজ থেকে বংশ গণনা করে থাকে। এদের কেউ কেউ কুলীন, কেউ কোনক্রমে কৌলীনত্ব রক্ষা করতে না পেরে অকুলীন শ্রেণীতে প্রবিষ্ট হয়েছেন।

ধ্রুবানন্দ মিশ্রের বঙ্গজ কায়স্থ ঘটককারিকায় ঘোষ বংশের পরিচয় লিখিত আছে -


| * দে
* স
বাঙালি হিন্দু |
| --- |
| সামাজিক শ্রেণী | 
* Aguri
* বাগদি
* বৈশ্য সাহা
* বৈশ্য কপালী
* Barujibi
* বাউড়ি
* ব্রাহ্মণ
* Chunaru
* ডোম
* গন্ধবণিক
* হাড়ি
* কৈবর্ত
* কংসবনিক
* কর্মকার
* কায়স্থ
* মাহাতো
* মাহিষ্য
* মল্ল
* নমঃস্বেজ(নমঃশূদ্র)
* পিরালী ব্রাহ্মণ
* সদগোপ
* শুঁড়ি
* যোগী

 |  |
| সম্প্রদায় | 
* ব্রাহ্ম
* শৈব
* শাক্ত
* বৈষ্ণব
* কর্তাভজা

 |
| ধর্মীয় সংস্থা | 
* আনন্দমার্গ
* ভারত সেবাশ্রম সংঘ
* গৌড়ীয় মঠ
* ইসকন
* মতুয়া মহাসংগঘ
* রামকৃষ্ণ মঠ
* রামকৃষ্ণ মিশন
* Ramakrishna Order
* Ramakrishna Sarada Math
* Ramakrishna Sarada Mission
* Sadharan Brahmo Samaj
* Self-Realization Fellowship
* Sri Aurobindo Ashram
* বেদান্ত সোসাইটি
* Yogoda Satsanga Society of India
* গৌড়ীয় মিশন
* শ্রী গৌড়ীয় বেদান্ত সমিতি
* শ্রী চৈতন্য সারস্বত মঠ
* শ্রী চৈতন্য গৌড়ীয় মঠ
* শ্রী গোপীনাথ গৌড়ীয় মঠ
* ব্রাহ্মসমাজ

 |
| উৎসব, ছুটির দিনইত্যাদি | 
* পহেলা বৈশাখ
* অক্ষয় তৃতীয়া
* অরণ্যষষ্ঠী ব্রত
* সাবিত্রী ব্রত
* অম্বুবাচী
* মাহেশের রথযাত্রা, শ্রীরামপুর
* ঝুলন পূর্ণিমা
* জন্মাষ্টমী
* ভাদু উৎসব
* গণেশ চতুর্থী
* বিশ্বকর্মা পূজা
* দুর্গাপূজা
* কোজাগরী লক্ষ্মীপূজা
* দীপাবলি
* কালীপূজা
* ভ্রাতৃদ্বিতীয়া
* নবান্ন
* জগদ্ধাত্রী
* মকর সংক্রান্তি
* সরস্বতী পূজা
* শিবরাত্রি
* দোল পূর্ণিমা
* দোলযাত্রা
* গাজন
* একাদশী
* কুম্ভমেলা
* গঙ্গাসাগর
* নবদ্বীপের শাক্তরাস

 |
| লোকসংস্কৃতি | 
* ডোকরা
* সোলাপিথ

 |
| লোকনৃত্য | 
* রায়বেশে
* ছৌ নাচ
* পেকা
* ধামালী

 |
| লোক সংগীত | 
* আলকাপ
* কবিগান

 |
ভারতীয় প্রজাতন্ত্রে **মুখ্যমন্ত্রী**গণ হলেন ভারতের ২৮টি রাজ্য ও দু’টি কেন্দ্রশাসিত অঞ্চলের (দিল্লি ও পুদুচেরি) নির্বাচিত সরকার-প্রধান। ভারতের সংবিধান অনুসারে, রাজ্যপাল হলেন রাজ্যের নিয়মতান্ত্রিক প্রধান। কিন্তু প্রকৃত শাসনক্ষমতা সংশ্লিষ্ট রাজ্যের মুখ্যমন্ত্রীর হাতে ন্যস্ত থাকে। রাজ্যের বিধানসভা নির্বাচনের পর রাজ্যপাল সাধারণত সংখ্যাগরিষ্ঠ আসনে জয়ী দলকে (বা জোটকে) সরকার গঠনের জন্য আহ্বান জানান। তিনিই মুখ্যমন্ত্রীকে নিয়োগ ও শপথবাক্য পাঠ করান। মুখ্যমন্ত্রী ও তাঁর মন্ত্রিসভা বিধানসভার কাজে নিজের কাজকর্মের জন্য যৌথভাবে দায়ী থাকেন। ওয়েস্টমিনিস্টার ধাঁচের সংসদীয় ব্যবস্থায়, বিধানসভার আস্থা অর্জনে সক্ষম মুখ্যমন্ত্রীর মেয়াদ বিধানসভার পাঁচ বছরের মেয়াদের সমান (শুধুমাত্র জম্মু ও কাশ্মীর বিধানসভার মেয়াদ ছয় বছর) হয়। মুখ্যমন্ত্রীর কার্যকালের মেয়াদের সংখ্যা নির্দিষ্ট সীমায় আবদ্ধ নয়। মুখ্যমন্ত্রী রাজ্য সরকারের মন্ত্রিসভার প্রধান। কোনও কোনও ক্ষেত্রে একজন উপমুখ্যমন্ত্রী তাঁকে সহায়তা করেন।

বিধানসভা নির্বাচনের পরে নতুন বিধানসভা গঠন ও নতুন মন্ত্রিসভার শপথগ্রহণের পূর্বে মুখ্যমন্ত্রী আনুষ্ঠানিকভাবে পদত্যাগ করেন। এরপর রাজ্যপাল নতুন মুখ্যমন্ত্রীকে নিয়োগ করার আগে পর্যন্ত প্রাক্তন মুখ্যমন্ত্রীই "তত্ত্বাবধায়ক" মুখ্যমন্ত্রীর দায়িত্ব পালন করেন। বিধানসভায় মুখ্যমন্ত্রী আস্থা অর্জনে ব্যর্থ হলে রাজ্যপাল পরবর্তী পদক্ষেপ গ্রহণের আগেও মুখ্যমন্ত্রী এই দায়িত্ব পালন করে থাকেন। তবে এই পদটি সাংবিধানভাবে সংজ্ঞায়িত নয় বলে তত্ত্ববধায়ক মুখ্যমন্ত্রী একজন ক্ষমতাসীন মুখ্যমন্ত্রীর সকল অধিকারই উপভোগ করেন। তবে কোনও গুরুত্বপূর্ণ নীতি বা সিদ্ধান্ত তিনি তাঁর স্বল্পকালীন মেয়াদে গ্রহণ করবেন, এটাই আশা করা হয়।

তথ্যসূত্র
---------

1. ↑  Constitution of India, Article 173
2. ↑  Durga Das Basu. *Introduction to the Constitution of India*. 1960. 20th Edition, 2011 Reprint. pp. 241, 245. LexisNexis Butterworths Wadhwa Nagpur. আইএসবিএন ৯৭৮-৮১-৮০৩৮-৫৫৯-৯.
3. ↑  "Caretaker chief minister is just a placeholder, say experts"। *The Times of India*। ১২ ফেব্রুয়ারি ২০১৭।
কৃত্রিম বৃষ্টিপাত স্থল জেনারেটর, প্লেন বা রকেট দ্বারা করা যেতে পারে
**কৃত্রিম বৃষ্টিপাত** হলো প্রকৃতির ওপর বৈজ্ঞানিক প্রভাব খাটিয়ে সংঘটিত বৃষ্টিপাত। এ জন্যে প্রথমত মেঘ সৃষ্টি করতে হয়; দ্বিতীয় পর্যায়ে এই মেঘকে বৃষ্টিপাতের উপযোগী অবস্থায় নিয়ে আসতে হয় এবং শেষতঃ মেঘ গলিয়ে বৃষ্টি ঝরানো হয়। তবে সচরাচর আকাশে ভাসমান মেঘকে জলের ফোঁটায় পরিণত করে কৃত্রিম বৃষ্টিপাত ঘটানো হয়।

বাতাসের ঘনীভবন
--------------

প্রথম পর্যায়ে যেখানে বৃষ্টিপাত আবশ্যক সেখানে রাসায়নিক ব্যবহার করে মেঘ সৃষ্টি করা হয়। ক্যালসিয়াম ক্লোরাইড, ক্যালসিয়াম কার্বাইড, ক্যালসিয়াম অক্সাইড, ইউরিয়া এবং লবণ মিশ্রিত একটি রাসায়নিক অথবা ইউরিয়ার সঙ্গে অ্যামোনিয়াম নাইট্রেট মিশিয়ে প্রস্তুত একটি রাসায়নিক মেঘ সৃষ্টিতে ব্যবহার করা হয়। এই রাসায়নিক বায়ু থেকে আর্দ্রতা আহরণকরত ঘনীভবন প্রক্রিয়ার সূত্রপাত ঘটায়।

মেঘসৃষ্টি
---------

দ্বিতীয় পর্যায়ে রাসায়নিকের সাহায্যে মেঘপুঞ্জ তৈরি করা হয়। এ প্রক্রিয়ায় রান্নার লবণ বা সোডিয়াম ক্লোরাইড, টি-১ ফর্মুলা, ইউরিয়া, অ্যামোনিয়াম নাইট্রেট, শুকেনো বরফ এবং কখনো কখনো ক্যালসিয়াম ক্লোরাইড ব্যবহার করা হয়। এতে মেঘের দ্রুত ঘনীভবন হয় এবং তা পতনশীল অবস্থায় পৌছেঁ।

বৃষ্টিপাত
---------

তৃতীয় পর্যায়ে বিমানের সাহায্যে মেঘরাশির ওপর সিলভার আয়োডাইড নামক রাসায়নিক পদের্থের স্ফটিকদানা (বা কখনো কখনো বিচূর্ণ শুকেনো বরফ) ছড়িয়ে দিয়ে মেঘধৃত আর্দ্রতাকে বড়-বড় পানির ফোঁটায় পরিণত করা হয় যা আর বাতাসে ভাসতে না-পেরে মাটিতে নেমে আসে এবং বৃষ্টিপাত সংঘটিত হয়। বিকল্পে, মেঘপুঞ্জ লক্ষ্য করে রাসায়নিকপূর্ণ রকেট ছোঁড়া হয়ে থাকে।

মেঘ আছে বৃষ্টি নেই
------------------

প্রায়শঃ এমন অবস্থা দেখা যায় যে আকাশে মেঘ আছে অথচ বৃষ্টি হচ্ছে না। অতি শীতল মেঘে তুষার কণা জমে যায়, জল আর থাকে না। তখন বিমান থেকে রাসায়নিক ছিটিয়ে অতি শীতল (সুপারকুলিং) অবস্থা নষ্ট করে দেয়া হয়; মেঘ তখন জলে পরিণত হয় এবং বৃষ্টির ফোঁটায় মাটিতে নিপতিত হয়।

তথ্যসূত্র
---------

1. ↑  "কৃত্রিম বৃষ্টিপাত"। ৫ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।

গ্রন্থসূত্র
-----------

ইফফাত আরাঃ *জানার আছে অনেক কিছু*, ১৯৯৯, দেশ প্রকাশন, আজিজ সুপারমার্কেট, ঢাকা।
**রীতা ফারিয়া** (জন্ম : বোম্বে, ভারত) ভারতীয় উপমহাদেশের প্রথম নারী হিসেবে ১৯৬৬ সালে মিস ওয়ার্ল্ড নির্বাচিত হয়েছিলেন। ঐ বছরের শুরুতেই *মিস বোম্বে* মুকুট জয় করার পাশাপাশি তিনি ইভ’স উইকলি’র *মিস ইণ্ডিয়া* প্রতিযোগিতায় বিজয়ী হন।

৪০ বছর পূর্বে মিস ওয়ার্ল্ড মুকুটধারী এবং মুম্বাইয়ে বেড়ে উঠা রীতা ঐ সময়ে বিশ্বব্যাপী অত্যন্ত জনপ্রিয় ও সুপরিচিত ভারতীয় হিসেবে পরিচিত ছিলেন। ঐশ্বরিয়া রাই যদিও একই মুকুট দখল করেছেন ১৯৯৪ সালে, তবুও ১৯৬০-এর দশকে তারচেয়েও অধিক জনপ্রিয় তারকা ছিলেন রীতা ফারিয়া।

পড়াশোনা
--------

গ্রান্ট মেডিক্যাল কলেজ এবং স্যার জে. জে. গ্রুপ অব হসপিটালে পড়াশোনা করে এম.বি.বি.এস ডিগ্রী অর্জন করেন রীতা ফারিয়া। পড়াশোনা চলাকালেই সহপাঠী বন্ধুদের উৎসাহে মিস বোম্বে প্রতিযোগিতায় নাম লেখান তিনি।

মিস ওয়ার্ল্ড বিজয়ের পূর্বে
----------------------------

মেডিক্যালের ছাত্রী রীতা ফারিয়া মিস বোম্বে প্রতিযোগিতায় প্রবেশ করেন কোনরূপ চিন্তা-ভাবনা না করেই। জয়ের সম্ভাবনার কথা বিচার-বিবেচনায় না এনে শুধুমাত্র বন্ধুদের উৎসাহে ও সাহসের উপর নির্ভর করে সুইমস্যুট পরিধান এবং মিষ্ট হাসির মাধ্যেম *মিস বোম্বে* খেতাব জয় করেন। শুধু এই জয়ই নয়, ভারতের পক্ষ থেকে তাকে মিস ওয়ার্ল্ড প্রতিযোগিতায় প্রতিনিধি হিসেবে প্রেরণ করা হয়। রীতা ঠাণ্ডা মাথায়, শান্ত চিত্তে এবং উচ্চস্তরের শৈল্পিক বাক-ভঙ্গীমা প্রয়োগের মাধ্যমে সকলের মন জয় করেন। চূড়ান্ত প্রতিযোগিতায় রীতা বিচারকমণ্ডলী হিসেবে উপস্থিত সকলকে তার সহজাত সৌন্দর্য্য, গুরুত্ব, সর্বোপরি স্বীয় বুদ্ধিমত্তা প্রয়োগের মাধ্যমে বিমোহিত করেন। তিনি একে-একে যুগোস্লাভিয়ার নিকিকা ম্যারিনোভিক (১ম রানার-আপ), গ্রীসের এফি ফনটিনি প্লাম্বি (২য় রানার-আপ), ব্রাজিলের মার্লুচ্চি ম্যানভেইলার রোচা (৩য় রানার-আপ)-কে পিছনে ফেলে অসাধারণ সাফল্য হিসেবে মিস ওয়ার্ল্ড খেতাব জয় করেন।

বিজয় পরবর্তী
-------------

মিস ওয়ার্ল্ড জয়ের এক বছর পর রীতা মডেলিং এবং চলচ্চিত্রে অংশগ্রহণের প্রস্তাব প্রত্যাখ্যান করেন। ভবিষ্যত পরিকল্পনা বাস্তবায়নের লক্ষ্যে চিকিৎসাশাস্ত্রে মনোনিবেশ ঘটান রীতা। ১৯৯৮ সালে ফেমিনা মিস ইণ্ডিয়া প্রতিযোগিতায় বিচারকমণ্ডলীর একজন ছিলেন তিনি। এছাড়াও, মিস ওয়ার্ল্ড প্রতিযোগিতায় কয়েকটি পর্বে বিচারক হিসেবে দায়িত্ব পালন করেছিলেন তিনি।

ব্যক্তিগত জীবন
--------------

এন্ডিওক্রাইনোলোজিস্ট ডেভিড পাওয়েলের সঙ্গে সংসারধর্ম পালন করার জন্যে ডাঃ রীতা ফারিয়া পাওয়েল নামে বর্তমানে আয়ারল্যান্ডের রাজধানী ডাবলিনে বসবাস করছেন তিনি। তাদের বিয়ে হয় ১৯৭১ সালে। বিয়ের পর ফারিয়া তার স্বামীর পদবী বা শেষ নাম ধারণ করেন। পাওয়েল দম্পত্তির ঘরে ২ সন্তান এবং ৫ নাতি-নাতনী রয়েছে।

আরো দেখুন
---------

* মিস ওয়ার্ল্ড
* ঐশ্বরিয়া রাই
* আইভিয়ান সার্কোজ

তথ্যসূত্র
---------

1. ↑  INDIAN MIRROR - Makers of India - Women of Fame
2. ↑  news about Reita Faria on reiff.com
3. ↑  "website of miss world"। ১৮ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ২১ এপ্রিল ২০১১।
4. ↑  "The first Indian to win the Miss World title"। Rediff News। ১২ ডিসেম্বর ২০০৬। সংগ্রহের তারিখ ২৬ জুন ২০১০।
5. ↑  "Miss World 1966 - Reita Faria - India"। Miss World। ২০০৯। ৫ আগস্ট ২০১০ তারিখে মূল থেকে আর্কাইভ করা। সংগ্রহের তারিখ ২৬ জুন ২০১০।

বহিঃসংযোগ
---------

* রীতা ফারিয়া[*স্থায়ীভাবে অকার্যকর সংযোগ*]
* রেডিফ.কমে রীতা ফারিয়া
* পেজিয়েন্টোপোলিশ.কমে রীতা ফারিয়া
* মিসওয়ার্ল্ড.কমে রীতা ফারিয়া

|
|  |
| পূর্বসূরীলেসলি ল্যাংলি | **মিস ওয়ার্ল্ড**১৯৬৬ | উত্তরসূরীমেডেলিন হার্টগ-বেল |
**জেনদিং শ্রীবিজয়া** হল সঙ্গীত ও নৃত্যের সমন্বয়ে গঠিত এক ঐতিহ্যবাহী শিল্পকলা যা পালেমবাং, দক্ষিণ সুমাত্রা, ইন্দোনেশিয়া থেকে উদ্ভূত। গান এবং নৃত্যে উভয়েরই মাধ্যমে শ্রীবিজয়া সাম্রাজ্যের জাঁকজমক, সাংস্কৃতিক পরিমার্জন, গৌরব এবং মহিমা বর্ণনা করার জন্য এই বিশেষ প্রদর্শনীর উদ্ভব করা হয়েছিল যা একসময় ইন্দোনেশিয়ান দ্বীপপুঞ্জের পশ্চিম অংশ এবং মালয় বিশ্বকে একত্রিত করতে সফল হয়েছিল। 

জেনদিং শব্দটি একটি জাভানীয় শব্দ যা সেদেশের শাস্ত্রীয় গ্যামেলান সঙ্গীত অনুশীলনের সাথে সম্পর্কযুক্ত। এই শব্দটি পরে মালয় এবং ইন্দোনেশিয়ান ভাষায় অভিযোজিত হইয়েছে। এই শব্দের অর্থ মুলতঃ **গান**। শ্রীবিজয়ার সাম্রাজ্য একসময় সামুদ্রিক দক্ষিণ-পূর্ব এশিয়া শাসন করেছিল, যার রাজধানী ছিল বর্তমান পালেমবাং যা ইন্দোনেশিয়ায় দক্ষিণ সুমাত্রা অঞ্চলে অবস্থিত । তাই জেনদিং শ্রীবিজয়া শব্দের মোটামুটি অনুবাদ করলে তার মানে দাড়ায় শ্রীবিজয়ের পরিবেশনা। জেনদিং শ্রীবিজয়া হল সঙ্গীত, গান এবং নৃত্যের একত্রীকরনে এক লৌকিক পরিবেশনা যা শ্রীবিজয় সাম্রাজ্যের জাঁকজমকের পরিচয় দেয়।

 গানকেট -পরিহিত *আইসান গেদে* পোশাক, গেন্ডিং শ্রীবিজয়া নাচের পারফরম্যান্সে প্রধান মহিলার দ্বারা পরিধান করা।
জেনদিং শ্রীবিজয়া নৃত্য হল পালেমবাংয়ের একটি ঐতিহ্যবাহী ইন্দোনেশিয়ান নৃত্য যা আগত বিশেষ অতিথিদের সম্মান ও স্বাগত জানাতে পরিবেশিত হয়। নাচটি প্রায়ই রাষ্ট্রীয় অনুষ্ঠান, মধ্যাহ্নভোজ, নৈশভোজ বা অভ্যর্থনা সভায় পরিবেশিত হয়। রাষ্ট্রের প্রধান, রাষ্ট্রপতি, রাজা, রাণী এবং রাজকীয় অতিথি, মন্ত্রী এবং রাষ্ট্রদূতের মতো বিশেষ পদাধিকারী অতিথিদের সম্মান জানাতে এটি পরিবেশন করা হয়। মুলতঃ পালেমবাংয়ে বার্ষিক শ্রীবিজয়া উৎসবে জেনদিং শ্রীবিজয়া নৃত্য পরিবেশিত হয়। 

এই নৃত্যটি নয়জন যুবতী এবং সুন্দরী মহিলাদের দ্বারা পরিবেশন করা হয়। তারা একধরনের স্থানীয় জমকালো ঐতিহ্যবাহী পোশাক পরে যার নাম *আইসান গেদে।* তারা *তাংগাই* গিল্ডেড নামক গয়না পরে। বিশ্বাস করা হয় যে এই নাচের পোশাক বিভিন্ন সাংস্কৃতিক প্রভাবে প্রভাবিত। বিশেষ করে এতে মালয়, জাভানিজ এবং চীনা সংস্কৃতির বিশেষ প্রভাব দেখা যায়।  এই মহিলারা শ্রীবিজয়ার রাজকন্যাদের প্রতিনিধিত্ব করে এবং হলুদ প্যারাসোল এবং সোনালি বর্শাধারী দুই *পেঙ্গাওয়াল* পুরুষ নর্তকদের দ্বারা সুরক্ষিত থাকে। একজন গায়ক নাচের সময় শ্রীবিজয়ার স্থানীয় সংগীত পরিবেশন করেন, যার সাথে গেমলান এবং বিভিন্ন প্রকার বাদ্যযন্ত্র বাজানো হয়। কিন্তু বর্তমানে আবহ সংগীতের বদলে প্রায়ই টেপ রেকর্ড করা সঙ্গীত বাজিয়ে নৃত্য পরিবেশিত হয়।

তথ্যসূত্র
---------

1. ↑  Tambo Kerajaan Sriwijaya
2. ↑  Media, Kompas Cyber। "Kemeriahan dan Keunikan Pembukaan Festival Sriwijaya 2017"। *KOMPAS.com* (ইন্দোনেশীয় ভাষায়)। সংগ্রহের তারিখ ২০১৯-০২-১৮।
3. ↑  "Foto Digital: Tarian Gending Sriwijaya"। *Kompas Gerai* (ইন্দোনেশীয় ভাষায়)। ২০১৮-১১-২৯। সংগ্রহের তারিখ ২০১৯-০২-১৮। [*স্থায়ীভাবে অকার্যকর সংযোগ*]
**হাড় কিপটে** বৃন্দাবন দাস রচিত ও সালাউদ্দিন লাভলু পরিচালিত একটি খুবই জনপ্রিয় টেলিভিশন ধারাবাহিক । মূল চরিত্রে অভিনয় করেছেন আমিরুল হক চৌধুরী, চঞ্চল চৌধুরী, মোশাররফ করিম, আ খ ম হাসান, শামীম জামান, শাহানাজ খুশিসহ আরো অনেকে । হাড়কিপটে ধারাবাহিকের নতুন কিস্তি হলো হারাধনের একটি বাগান ।

অভিনয়
------

উল্লেখযোগ্য অভিনয় শিল্পীরা হলোঃ

* আমিরুল হক চৌধুরী
* চঞ্চল চৌধুরী
* মোশাররফ করিম
* আ খ ম হাসান
* শামীম জামান
* বৃন্দাবন দাস
* শাহানাজ খুশি
* গোলাম হাবিবুর রহমান মধু
* শামীম জামান
* শিরীন আলম
* মিলন ভট্টাচার্য
* মাসুদ রানা মিঠু
* মনির হোসেন
* আমানুল হক হেলাল
* স্বর্ণা
* মৌটুসী
* খসরু
* আনিসুর রহমান
* উর্মী
* তানভীর রিপন

কাহিনি
------

পাবনা জেলার চাটমোহর উপজেলার এক প্রত্যন্ত গ্রামের দুই বন্ধু নজর আলী ও হারাধন দত্ত। দুইজনই অসম্ভব কৃপণ যাকে বলে হাড়কিপ্টে আরকি। এই দুজনের কৃপণতার জন্যে তাদের পরিবারে যে সংঘাত তাই নাটকের আলোচ্য বিষয়। 
নজর আলীর তিন সন্তান ফজর, বহর ও নহর। তার সহধর্মিণী কমলা বানু। তিনি সংসারের খরচের ব্যাপারে খুবেই সংবেদনশীল। তাকে গ্রামের লোক কিপটে ডাকে, তবুও এসব গায়ে মাখে না তিনি। তার ধারণা, সবাই তাকে হিংসে করেই এসব বলে। নজর আলীর মতো তার মেঝছেলেও কৃপণ,এই পরিবারের ভুক্তভোগী তার স্ত্রী (কমলাবানু), বড় ছেলে(ফজর) এবং ছোট ছেলে (নহর)।
অন্যদিকে বিপত্নীক হারাধনের ঘরে দুই ছেলেমেয়ে। মেয়ে শিবানী রাণী দত্তও বাবার মতো কৃপণ। তাই এই পরিবারের ভুক্তভোগী ছেলে ভূপেন দত্ত।

প্রতিক্রিয়া
------------

হাড়কিপটে ধারাবাহিকটি খুবই প্রশংসা কুড়িয়েছে । সর্বস্তরের মানুষ প্রত্যেকটি চরিত্রকে ভালোবেসেছে।

বহিঃসংযোগ
---------

* ইউটিউবের সিডি চয়েন্স ড্রামাতে
* বঙ্গ বিডিতে  ওয়েব্যাক মেশিনে আর্কাইভকৃত ৬ জুন ২০২২ তারিখে

তথ্যসূত্র
---------

1. ↑  "আবারও 'হাড়কিপটে', এবার ভূত চঞ্চল-খুশি"। *Bangla Tribune*। ২০২২-০৬-০৪ তারিখে মূল থেকে আর্কাইভ করা। সংগ্রহের তারিখ ২০২২-০৬-০৪।
2. ↑  Azadi, Dainik (২০২২-০৪-০৯)। "আবারও 'হাড়কিপটে' এবার ভূত চঞ্চল-খুশি"। *দৈনিক আজাদী* (ইংরেজি ভাষায়)। সংগ্রহের তারিখ ২০২২-০৬-০৪। [*স্থায়ীভাবে অকার্যকর সংযোগ*]
**লেখা ওয়াশিংটন** হচ্ছেন ভারতের তামিল চলচ্চিত্র শিল্পের একজন অভিনেত্রী। তামিল ছাড়াও তেলুগু এবং কন্নড় ভাষার চলচ্চিত্রে অভিনয় করেছেন, এছাড়া হিন্দি চলচ্চিত্র জগতেও পদচারণা আছে তার। চলচ্চিত্রে ঢোকার আগে লেখা ভাস্কর্য বানাতেন এবং মঞ্চ নাটকে অভিনয় করতেন। চেন্নাইতে এসএস মিউজিক নামের একটি চ্যানেল ছিলো, এটাতে লেখা ভিডিও জকী (ভিজে) হিসেবে কাজ করতেন এবং এরপর একটি তামিল চলচ্চিত্রে অভিনয়ের সুযোগ পান, মূলত ২০০৮ সালের তামিল চলচ্চিত্র *জায়ামকোন্ডান* এ লেখা বড় চরিত্রে অভিনয় করেন, যদিও তিনি এর আগে ১৯৯৯ সালের *কাদালার দিনাম* এবং ২০০৪ সালের তামিল চলচ্চিত্র *আয়থা এড়ুথু*এর হিন্দি সংস্করণ *যুবা* তে ছোটোখাটো ভূমিকায় অভিনয় করেছিলেন।

পূর্ব জীবন
----------

চেন্নাইতে জন্মগ্রহণকারী লেখার বাবা ছিলেন বিদেশী, একজন ইতালীয় আর মা ছিলেন মারাঠি। চেন্নাইতে বড় হওয়ার কারণে লেখা তামিল ভাষা ভালো করে শিখেছিলেন স্কুল এবং বন্ধুদের কাছ থেকে, যদিও লেখা মারাঠি ভাষাতেই কথা বলতে স্বাচ্ছন্দ বোধ করেন। ইন্ডিয়ান প্রিমিয়ার লীগে লেখাকে চেন্নাই সুপার কিংসের পোশাক পরিহিত অবস্থায় দেখা গেছে প্রায়ঃশই।

লেখা চেন্নাইয়ের গুড শেফর্ড কনভেন্টে তার প্রাথমিক পড়াশোনা করেন এবং পরে স্টেলা ম্যারেস কলেজে ভর্তি হন, ফাইন আর্টস নিয়ে পড়েন এখান থেকে।

তথ্যসূত্র
---------

1. ↑  "She was never much of a cricket buff – Entertainment – DNA"। Dnaindia.com। ২৪ মে ২০০৮। সংগ্রহের তারিখ ১ মার্চ ২০১৩।
2. ↑  "Bowled over"। *The Hindu*। Chennai, India। ১৪ জুন ২০০৮। ২৯ জুন ২০১১ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০২০।
3. ↑  "She was never much of a cricket buff"। ২৪ মে ২০০৮।
4. ↑  "Art, Life and Filtered Water: The Lekha Washington Interview"। *Sinndhuja Ramprasad*। Silverscreen। ৪ মে ২০১৪। সংগ্রহের তারিখ ১৭ অক্টোবর ২০১৮।

বহিঃসংযোগ
---------


উইকিমিডিয়া কমন্সে **লেখা ওয়াশিংটন** সংক্রান্ত মিডিয়া রয়েছে।

* Official website
* ইন্টারনেট মুভি ডেটাবেজে লেখা ওয়াশিংটন (ইংরেজি)
**যজ্ঞ দত্ত শর্মা**, প্রায়ই **ওয়াইডি** নামে পরিচিত, ছিলেন একজন ভারতীয় ট্রেড ইউনিয়নবাদী এবং ভারতের কমিউনিস্ট পার্টির রাজনীতিবিদ।

শর্মার জন্ম ১ মার্চ, ১৯১৮, রোহতক জেলার জাখাউলি গ্রামে জন্মগ্রহন করেন।  তিনি ১৯৩০ সালে দিল্লিতে স্থানান্তরিত হন এবং সাত বছর পরে তিনি শ্রী রাম কলেজ অফ কমার্স থেকে স্নাতক হন।  ছাত্রাবস্থায় তিনি সর্বভারতীয় ছাত্র ফেডারেশনে সক্রিয় ছিলেন।  তিনি সেন্ট স্টিফেন কলেজ থেকে অর্থনীতিতে স্নাতকোত্তর সম্পন্ন করেন।  তিনি রামজাস কলেজে প্রভাষক হিসেবে যোগ দেন।  ১৯৩৯ সালে তিনি সিপিআই সদস্য হন।  তিনি ১৯৪৪ সালে পার্টির দিল্লি ইউনিটের অন্যতম প্রতিষ্ঠাতা ছিলেন এবং ১৯৫১ সালে সিপিআই-এর কেন্দ্রীয় কমিটির সদস্য হন।    তিনি ১৯৪৮-১৯৫০ সময়কাল আত্মগোপনে কাটিয়েছেন।  শর্মা ১৯৫২ সালের পিকিং এশিয়া এবং প্যাসিফিক রিম শান্তি সম্মেলনে একজন পর্যবেক্ষক হিসেবে অংশগ্রহণ করেন। 

১৯৭৩ সালে তিনি অল ইন্ডিয়া ট্রেড ইউনিয়ন কংগ্রেসের সেক্রেটারি হন, পরে এর ভাইস প্রেসিডেন্ট হন। 

শর্মা ১১ জানুয়ারী, ২০০৪ সালে মারা যান।

তথ্যসূত্র
---------

1. 1 2 3 4 5 6 7 8 9 10  *The Tribune*. *Trade unionist Y.D. Sharma dead*
2. ↑  *Mainstream Weekly*. *Birth and Growth of Communist Party in Delhi*
3. ↑  Communist Party of India. Congress (২০০৫)। *Documents of the ... Congress of the Communist Party of India*। The Party। পৃষ্ঠা 2।
4. ↑  Marshall Windmiller (২০১১)। *Communism in India*। University of California Press। পৃষ্ঠা 573। GGKEY:NSY99CAKNFU।
চলমান সি-বেসড এক্স-ব্যান্ড রাডার ।
**সি-বেসড এক্স-ব্যান্ড রাডার (এসবিএক্স)** (ইংরেজী: The Sea-Based X-Band Radar (SBX)) একটি অভিনব ভাসমান ও চলমান রাডার স্টেশন।এটি তেলের রিগের উপর স্থাপিত একটি স্থাপনা, যা মিসাইল ডিফেন্স এজেন্সি'র  ব্যালেস্টিক মিসাইল ডিফেন্স সিস্টেম এর অংশ হিসেবে প্রস্তুত করা হয়েছিল।

বিবরণ
-----

দৈর্ঘ্যঃ  ৩৮৯ ফুট (১১৯ মিটার )

বীম : ২৩৮ ফুট (৭৩ মিটার)

উচ্চতা : ৮৫ মিটার (২৭৯ ফুট) 

গতি: ৯ নট (১৭ কিমিঃ/ঘন্টা; ১০  ঘন্টাপ্রতিমাইল) 

লোকবল : আনুমানিক ৭৫-৮৫ সদস্য, যাদের বেশিরভাগ ই বেসামরিক সদস্য। 

রাডারের উচ্চটা : ১০৩ ফুট (৩১ মিটার)

রাডারের ডায়ামিটার : ১২০  ফুট (৩৭ মিটার)

রাডারের ওজন: ১৮,০০০  পাউন্ড (৮,২০০ কিলোগ্রাম)

রাডারের পাল্লা : ২,০০০ কিমিঃ (১,২০০ মাইল)

বিস্তারিত
---------

সি-বেসড এক্স-ব্যান্ড রাডার (এসবিএক্স), স্থলনির্ভর প্রতিরক্ষা ব্যাবস্থাপনার অংশ, যা মিসাইল ডিফেন্স এজেন্সি তদারক করে তৈরি করেছিল। চাহিদা মোতাবেক একটি নির্দিষ্ট এরিয়ায় যাতে সহজেই প্রতিরক্ষা বূহ্য তৈরি করা যায়, সেই লক্ষে ভাসমান এই  রাডার স্টেশনের সিদ্ধান্ত নেওয়া হয়েছিল, কারণ নির্ধারিত জায়গা নির্ভর রাডার গুলো শুধুমাত্র একটি নির্দিষ্ট জায়গা জুড়েই সেবা দিতে সক্ষম, সেই সীমাব্ধতা দূর করতে এর উৎপত্তি ।   

এসবিএক্সে বেশ কিছু রাডার ডোম রয়েছে, এবং তাদের মধ্যে মূল এক্স-ব্যান্ডের রাডার ডোমটি অবস্থিত। এই রাডারটির ওজন  ১৮০০ টন।

ইতিহাস
------

২০০৬ সালে এসবিএক্সকে সর্বপ্রথম সেবায় নিযুক্ত করা হয়। ক্রমঃ রক্ষনাবেক্ষন ও সারাইয়েরর জন্য এটি পার্ল হারবার ব্যাবহার করে। উত্তর কোরিয়ার দূর পাল্লার ক্ষেপণাস্ত্র নিক্ষেপ পরীক্ষা নজরদারী করা জন্য একে প্যাসিফিকেও নিয়োগ করা হয়।

তথ্যসূত্র
---------

1. ↑  "Sea-based X-band Radar (SBX)"। *Missile Threat* (ইংরেজি ভাষায়)। সংগ্রহের তারিখ ২০২২-০৯-২০।
2. ↑  "Sea-Based X-Band Radar (SBX) – Missile Defense Advocacy Alliance" (ইংরেজি ভাষায়)। সংগ্রহের তারিখ ২০২২-০৯-২০।
3. 1 2  "Sea-Based X-Band Radar-1 (SBX-1)"। *Naval Technology* (ইংরেজি ভাষায়)। সংগ্রহের তারিখ ২০২২-০৯-২০।